ΔΗΜΟΤΙΚΟ ΣΧΟΛΕΙΟ ΑΓΙΟΥ ΙΩΑΝΝΗ

ΧΑΜΙΤ ΜΠΕΗ 70,6050 ΛΑΡΝΑΚΑ

ΤΗΛ.:24663268, ΦΑΞ: 24812147

Email: dim-ag-ioannis-lar@schools.ac.cy

13 Σεπτεμβρίου 2021

Αγαπητοί γονείς/κηδεμόνες,

**Θέμα: Έναρξη σχολικής χρονιάς- Εφαρμογή υγειονομικού πρωτοκόλλου**

 Αγαπητοί γονείς/κηδεμόνες του σχολείου μας,

Με την ευκαιρία της νέας σχολικής χρονιάς, σας καλωσορίζουμε στο σχολείο μας. Ιδιαίτερα καλωσορίζουμε τα παιδιά μας και απευθύνουμε σε όλους, ευχές για υγεία και κάθε προσωπική και οικογενειακή ευτυχία. Ανυπομονούμε να υποδεχτούμε όλα τα παιδιά και ιδιαίτερα τα παιδιά της Α΄ τάξης, τη Δευτέρα 13.9.2021.

* **Πρώτη μέρα προσέλευσης των παιδιών**

**Δευτέρα 13.9.2021**:

* Οι μαθητές και οι μαθήτριες των τάξεων **Β΄- Στ΄,** θα παρουσιαστούν κανονικά στο σχολείο στις **7:30 π.μ.** Η προσέλευσή τους θα ολοκληρωθεί στις 7:45΄ ακριβώς. Εκπαιδευτικοί θα τους κατευθύνουν στις αίθουσες διδασκαλίας.
* Οι μαθητές και οι μαθήτριες της **Α΄ τάξης,** θα παρουσιαστούν στις **9:30 π.μ.**, προκειμένου να μπορέσουν όσοι γονείς/κηδεμόνες το επιθυμούν να συνοδεύσουν τα παιδιά τους εντός του σχολείου, προσκομίζοντας safe pass και λαμβάνοντας όλα τα απαραίτητα μέτρα προστασίας (χρήση μάσκας, τήρηση αποστάσεων). Θα οδηγηθούν με τα παιδιά τους στο θέατρο του σχολείου όπου θα τύχουν καλωσορίσματος από τη Διεύθυνση του σχολείου. Ακολούθως τα παιδιά θα πάνε στην τάξη τους συνοδευόμενα από τη δασκάλα τους και οι γονείς/κηδεμόνες θα πρέπει να αποχωρήσουν. Τις επόμενες μέρες τα παιδιά της Α΄ τάξης θα φοιτούν κανονικά όπως και τα υπόλοιπα παιδιά από τις 07:45 – 13:05
* **Προσέλευση και αποχώρηση παιδιών:**
* Για την προσέλευση και αποχώρηση των παιδιών, θα χρησιμοποιούνται οι εισόδοι /εξόδοι που βρίσκονται δίπλα από το νηπιαγωγείο και το χώρο στάθμευσης:
* **Α΄- Β΄-Γ΄ τάξεις: Είσοδος δίπλα από το χώρο στάθμευσης.**
* **Δ΄- Ε΄-ΣΤ΄ τάξεις: Είσοδος δίπλα από το νηπιαγωγείο**
* Το πρωί, τα κάγκελα θα ανοίγουν **η ώρα 7:30 π.μ. ακριβώς** και όχι νωρίτερα, για σκοπούς σωστής τήρησης των Υγειονομικών Πρωτοκόλλων και επιτήρησης. Η προσέλευση ολοκληρώνεται στις 07:45 π.μ
* **Για λόγους ασφαλείας δεν επιτρέπεται κανείς να εισέρχεται στον χώρο του Σχολείου.** Ως εκ τούτου παρακαλούμε να συνοδεύετε τα παιδιά μέχρι την είσοδο του σχολείου και να τα αφήνετε να προχωρούν μόνα τους στην τάξη τους**.**

Διδακτικό προσωπικό θα αναμένει στην είσοδο του σχολείου και να καθοδηγεί τα παιδιά, ώστε να μεταβούν αμέσως με ασφάλεια και τηρώντας τις αποστάσεις στην τάξη τους. Στην τάξη θα βρίσκεται ήδη ο/η εκπαιδευτικός που έχει μάθημα την πρώτη περίοδο και θα μεριμνά για όλα όσα προβλέπονται στα Πρωτόκολλα (π.χ. αερισμός τάξεων, αντισηπτικό στο κάθε παιδί, αποστάσεις κ.λπ.).

* Το μεσημέρι, τα κάγκελα θα ανοίγουν στις **1:05 μ.μ.** ακριβώς. Τα παιδιά, θα οδηγούνται από τον/ την εκπαιδευτικό τους, με τάξη και με απόσταση προς την έξοδο του σχολείου. Θα τα παραλαμβάνετε στο πεζοδρόμιο. Θα καταφθάνουν πρώτα τα παιδιά της Α΄ τάξης και θα ακολουθούν τα υπόλοιπα ανά τάξη. Παρακαλούμε θερμά, οι συνοδοί των παιδιών, να μη συνωστίζεστε στην είσοδο, για να μπορούν τα παιδιά να εξέρχονται. Είναι σημαντικό να τηρείτε τις αποστάσεις σας. Μόλις παραλάβετε το/τα παιδί/α σας είναι καλά να αποχωρείτε. Πρώτιστο μέλημα όλων μας είναι η ασφάλεια των παιδιών μας. **Είναι πολύ σημαντικό, να είστε ακριβείς στην ώρα προσέλευσης και παραλαβής των παιδιών.**
* **Ασφάλεια και υγεία**

Στην είσοδο κάθε αίθουσας θα υπάρχει αντισηπτικό. Τα παιδιά είναι απαραίτητο, να έχουν μαζί τους χαρτομάντιλα και αν επιθυμείτε υδρομάντιλα και το δικό τους αντισηπτικό.

* **Νερό και φαγητό**

Το κυλικείο, θα λειτουργήσει **τη Δευτέρα 13 Σεπτεμβρίου**, στη βάση των σχετικών Υγειονομικών Πρωτοκόλλων. Όλα τα αρτοποιητικά είδη και τα σάντουιτς θα να είναι κλειστά σε ατομικές συσκευασίες

* **Διαλείμματα**

Για σκοπούς αποφυγής συγχρωτισμού κατά τη διάρκεια των διαλειμμάτων, τα παιδιά θα βγαίνουν διάλειμμα με λίγα λεπτά διαφορά, για πλύσιμο και χρήση τουαλέτας.

Για το διάλειμμα, τα παιδιά θα αποχωρούν από την τάξη με τη σειρά, κρατώντας απόσταση ο ένας/μία από τον/την άλλο/η και θα κατευθύνονται στη δική τους οριοθετημένη περιοχή διαλείμματος, με τη συνοδεία εκπαιδευτικού.

Το κάθε παιδί θα έχει το δικό του κάθισμα.

Η επιστροφή στην αίθουσα μετά το τέλος του διαλείμματος γίνεται με τάξη, αφού τα παιδιά συγκεντρωθούν σε γραμμές με την ανάλογη απόσταση και οδηγηθούν στην αίθουσα από εκπαιδευτικό.

ΣΥΣΤΗΝΟΥΜΕ, ΤΑ ΠΑΙΔΙΑ ΝΑ ΕΧΟΥΝ ΕΞΤΡΑ ΤΣΑΝΤΟΥΛΑ ΩΜΟΥ, ΟΠΟΥ ΘΑ ΜΕΤΑΦΕΡΟΥΝ ΤΟ ΦΑΓΗΤΟ ΚΑΙ ΤΟ ΝΕΡΟ ΤΟΥΣ.

* **Δεν επιτρέπονται επισκέπτες/ριες στον χώρο της τάξης ή του σχολείου.** Σε πολύ εξαιρετικές και απολύτως αναγκαίες περιπτώσεις και πάντοτε μετά από την έγκριση της Διεύθυνσης του σχολείου, μπορεί να εισέλθει άλλο άτομο εκτός των εργαζομένων και των μαθητών/ριών στον χώρο του σχολείου. Σε περίπτωση επίσκεψης στο σχολείο τηρείται ημερολόγιο όπου καταγράφονται οι χώροι που διακινήθηκε ο επισκέπτης και τα πρόσωπα που συνάντησε. Οι επισκέπτες θα πρέπει να παρουσιάζουν safe pass και να φορούν μάσκα.
* **Προληπτικά μέτρα υγείας**

Σε περίπτωση που μαθητής/μαθήτρια παρουσιάσει συμπτώματα λοίμωξης του αναπνευστικού, αυτός/ή θα πρέπει να παραμείνει κατ’ οίκον και οι γονείς/κηδεμόνες θα πρέπει να ενημερώσουν τηλεφωνικώς το σχολείο και να επικοινωνήσουν με τον/την προσωπικό/ή γιατρό ή τον/την παιδίατρό τους.

Σε περίπτωση που μαθητής/μαθήτρια, παρουσιάσει συμπτώματα κατά τη διάρκεια της παραμονής του/της στο σχολείο, θα οδηγείται σε ειδική αίθουσα που προβλέπεται για απομόνωση και θα ειδοποιούνται ο/η γονέας/κηδεμόνας του για να έρθουν να τον/την παραλάβουν.

Σας καλούμε όλους, μέσα από αγαστή και εποικοδομητική συνεργασία, να δημιουργήσουμε ένα ασφαλές και ευχάριστο σχολικό περιβάλλον για τα παιδιά μας, παρά τις δύσκολες συνθήκες που επικρατούν. Μαζί, να τα βοηθήσουμε να γίνουν άνθρωποι που αγαπούν, σέβονται, προστατεύουν τη ζωή τους και θέλουν να μαθαίνουν και να προοδεύουν.

Με το σημείωμα αυτό, σας ενημερώνουμε σχετικά με την εφαρμογή του υγειονομικού πρωτόκολλου για την αντιμετώπιση της πανδημίας (COVID-19), σύμφωνα με τις οδηγίες του ΥΠΠΑΝ.

Σας διαβεβαιώνουμε ότι από την πρώτη μέρα λειτουργίας των σχολείων, η διεύθυνση, οι εκπαιδευτικοί και το προσωπικό του σχολείου, εργαζόμαστε ώστε, όσο εξαρτάται από εμάς, να εξασφαλίσουμε ασφαλείς συνθήκες λειτουργίας του σχολείου. Στην προσπάθεια μας, να εκπαιδεύσουμε τα παιδιά να τηρούν τα μέτρα πρόληψης και προφύλαξης από τον νέο Κορωνοϊό (COVID-19), πολύ σημαντική είναι και η δική σας συμβολή και συνεργασία.

Πέρα από τη δική σας ενημέρωση, παρακαλούμε να συζητήσετε και με τα παιδιά σας, τα ακόλουθα μέτρα που περιλαμβάνονται στο υγειονομικό πρωτόκολλο.

Τελειώνοντας, η διεύθυνση και οι εκπαιδευτικοί του σχολείου, δηλώνουμε ακόμη μια φορά ότι προσβλέπουμε ότι μαζί μπορούμε να δημιουργήσουμε τις συνθήκες, για να προστατεύσουμε τα παιδιά μας και να τους προσφέρουμε το καλύτερο δυνατό, σε όλους τους τομείς. Όλοι και ο κάθε ένας ξεχωριστά, είμαστε υπεύθυνοι και δείχνουμε σεβασμό, τόσο για τη δική μας ασφάλεια και υγεία, όσο και των συνανθρώπων μας και περισσότερο των μικρών παιδιών.

Σίγουροι για τη θετική ανταπόκρισή σας και την αυστηρή τήρηση των πιο πάνω, σας ευχαριστούμε εκ των προτέρων.

Από το σχολείο